Президент Үкіметке Қостанайдағы төтенше жағдайдың салдарын жою үшін қаражат бөлуді тапсырды
"Президент Үкіметке Қостанайдағы төтенше жағдайдың салдарын жою үшін қаражат бөлуді тапсырды" | "https://abai.kz/post/156771"
TITLE: Президент Үкіметке Қостанайдағы төтенше жағдайдың салдарын жою үшін қаражат бөлуді тапсырды
URL: https://abai.kz/post/156771
META: "Президент Үкіметке Қостанайдағы төтенше жағдайдың салдарын жою үшін қаражат бөлуді тапсырды" | "https://abai.kz/post/156771"
DATE: 03.09.2022
AUTHOR(s): Abai.kz
TOTAL WORDS: 86
TEXT: Президент Қасым-Жомарт Тоқаев Премьер-Министр Әлихан Смайылов, Төтенше жағдайлар министрі Юрий Ильин және Қостанай облысының әкімі Архимед Мұхамбетовтың өрт аймағындағы жедел жағдай туралы есебін тыңдады. Барлық мемлекеттік органдардың жұмысын Президент Әкімшілігінің басшысы Мұрат Нұртілеу мен Президенттің көмекшісі – Қауіпсіздік кеңесінің хатшысы Ғизат Нұрдәулетов үйлестіреді. Олар Мемлекет басшысына өртті ауыздықтау және елді мекендерден азаматтарды эвакуациялау бойынша қабылданған шаралар туралы жедел баяндап отыр. Президент азаматтардың қауіпсіздігін қамтамасыз ету мен өртті сөндіру шараларына басымдық беруді тапсырды. Сондай-ақ Үкіметке төтенше жағдайдың салдарын жою үшін қажетті қаражат бөлу туралы тапсырма берілді. Abai.kz
